
Către,  
          Comisia pentru buget, finanțe și bănci
          
AVIZ
asupra proiectului de Lege privind aprobarea Ordonanței Guvernului nr. 4/2022 pentru modificarea și completarea Legii nr. 227/2015 privind Codul fiscal, precum și pentru prorogarea unui termen

    În conformitate cu prevederile art.95 și 117 alin.(3) din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice a fost sesizată spre avizare, în procedură de urgență, cu proiectul de Lege privind aprobarea Ordonanței Guvernului nr.4/2022 pentru modificarea și completarea Legii nr. 227/2015 privind Codul fiscal, precum și pentru prorogarea unui termen transmis cu adresa nr. Plx. 124 din 21 martie 2022 şi înregistrat sub nr.4c-5/184/23.03.2022.
    Potrivit prevederilor art.75 alin. (1) și (3) din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, Camera Deputaţilor este Cameră decizională.
    Proiectul de lege a fost adoptat de Senat, în şedinţa din 14 martie 2022.
    Consiliul Legislativ, cu avizul nr.79/26.01.2022, a avizat favorabil proiectul de ordonanță sus menţionat.
    Consiliul Economic și Social, cu avizul nr.389/25.01.2022, a avizat favorabil proiectul de ordonanță sus menţionat.
    Potrivit prevederilor art.61 din Regulamentul Camerei Deputaţilor, Comisia a dezbătut proiectul de lege supus avizării în şedinţa din 29 martie 2022. 
    În urma dezbaterilor, membrii Comisiei au hotărât, în unanimitate, avizarea favorabilă a proiectului de Lege privind aprobarea Ordonanței Guvernului nr.4/2022 pentru modificarea și completarea Legii nr. 227/2015 privind Codul fiscal, precum și pentru prorogarea unui termen.  
    În raport cu obiectul şi conţinutul său, proiectul de lege face parte din categoria legilor ordinare.

           		PREŞEDINTE,                                  		   SECRETAR  
                    Florin-Ionuț BARBU	                                 Constantin BÎRCĂ                   				             	





Consilier  parlamentar,  Ionela Ghiveciu                                                               

